**РАЗДЕЛ І
ОБЩИ ПОЛОЖЕНИЯ**
 **Чл. 1.**(1)Тези правила уреждат взаимоотношенията на учащите и работещите в споделеното пространство за учене StudyHub, наричана по-долу Библиотека.
(2) Тези правила са неразделна част от Правилника за организацията и дейността на споделеното пространство за учене StudyHub и вътрешните актове на Сдружение „Студенти в действие“ .
**Чл. 2.** Библиотеката е споделено пространство за учене, оборудвано с работни места, библиотечни материали и техника. В Библиотеката се организират събития с образователен характер от Сдружение „Студенти в действие“, организации, фирми и студенти.
**Чл. 3.** (1) Библиотеката обслужва студенти от всзички университети и пълнолетни граждани.
(2) В Библиотеката по изключение се обслужват и ученици от гимназии и лицеи в София.
**Чл. 4.**Отношенията между Библиотеката и абоната възникват с акта на издаване на абонаментна карта.
**Чл. 5.**Работното време на Библиотеката се определя от Управителния съвет на Сдружение „Студенти в действие“

**РАЗДЕЛ ІІ
РЕГИСТРАЦИЯ НА АБОНАТИТЕ И ПОСЕЩЕНИЯ В БИБЛИОТЕКАТА**  **Чл. 6.**(1)Ползването на материалите и услугите в Библиотеката става с абонаментна карта.
(2) Цената на абонаментната карта и предоставяните от Библиотеката услуги се определят от Сдружение „Студенти в действие“
**Чл. 7.** (1) Абонаментната карта е лична и не се преотстъпва.
(2) Библиотеката издава пет вида абонаментни карти – еднодневна, седмична, месечна и семестриална за студенти и месечна за хора, които не са студенти
1. еднодневна абонаментна карта се издава за срок от момента на издаване до 23:59 часа на същия ден
2. едноседмична абонаментна карта се издава за срок от седем дни;
3. месечна абонаментна карта се издава за срок от един месец
4. Семестриална абонаментна карта се издава до края на съответния академичен семестър в Софийски университет “Св. Климент Охридски“

**Чл. 8.** Първичната регистрация и издаването на абонаментни карти се извършва на рецепция в Библиотеката
**Чл. 9.** (1)За издаването на абонаментна карта са необходими следните документи:
1. за студенти, докторанти и специализанти в Университет - заверен документ, попълнена декларация за доброволно предоставяне на лични данни (чл. 4, ал. 1, т. 2 от ЗЗЛД) и заплащане на съответната такса;
2. за абонати без студентски статут - лична карта, попълнена декларация за доброволно предоставяне на лични данни (чл. 4, ал. 1, т. 2 от ЗЗЛД) и заплащане на съответната такса.
(2) На абонати, които са обявили изгубена или открад­ната абонаментна карта, се прекратява старата и се издава нова.
(3) При промяна на телефон или електронен адрес абонатите са длъжни да уведомят Библиотеката.
**Чл. 10.**При регистрацията всеки абонат се запознава с услугите, които предоставя Библиотеката, мястото и реда на получаването им и с Правилата за обслужване на абонатите.
**Чл. 11.**(1)Посещенията в Библиотеката стават срещу представяне на абонаментна карта.
(2) Събития в Библиотеката се провеждат в присъствието на член на Сдружение „Студенти в действие“

**РАЗДЕЛ ІII
ПОЛЗВАНЕ НА БИБЛИОТЕЧНИ МАТЕРИАЛИ И УСЛУГИ В БИБЛИОТЕКАТА**
         **Чл. 12.** Библиотеката предоставя на абонатите място за учене и работа, достъп до безплатни събития и възможност за организация на такива на нейна територия.
 **Чл. 13.**Библиотеката предоставя достъп до онлайн каталога, бази данни и други информационни ресурси.
(1)  Каталогът е свободен и достъпен през Интернет.
(2) Абонираните бази данни, предоставяни от Библиотеката, се ползват само в рамките на компютърната мрежа на Библиотеката.
(3) Базите данни на свободен достъп, посочени на сайта на Библиотеката, се ползват без ограничение.**РАЗДЕЛ ІV**
**ЗАЕМАНЕ НА БИБЛИОТЕЧНИ МАТЕРИАЛИ ЗА ДОМАШНО ПОЛЗВАНЕ** **Чл. 14.** (1) Заемането на библиотечни материали за дома се осъществява само чрез уведомяване на библиотекаря
(2) абонатите се задължават да върнат същите или да ги заменят с други материали след заемане.
**РАЗДЕЛ V
ЗАДЪЛЖЕНИЯ И ОТГОВОРНОСТИ НА АБОНАТИТЕ**

**Чл. 15.**Абонатите на библиотеката са длъжни:
(1) Да се информират за задълженията и отговорностите, които поемат като абонати на Библиотеката.
(2) Да пазят чистота в Библиотеката
(3) Да не увреждат работните места и библиотечните материали и техника.
(4) Да уведомяват дежурния библиотекар за наличието на повредени и липсващи страници на ползваните библиотечни материали, работни места и техника
(5) Да спазват правилата за противопожарна безопасност и забраната за пушене в Библиотеката (включително електронни цигари). **Чл. 16.** Не се допуска в Библиотеката:
1. допускането на абонати и посетители в състояние на алкохолно или наркотично опиянение;
2. допускането на абонати и посетители с неподходящо облекло;
3. допускането на абонати и посетители, носещи оръжие.
4. допускането на абонати да заспиват в помещението.
5. допускането на чужди лица без абонаментна карта
6. предоставянето на личната абонаментна карта на чужди лица

**РАЗДЕЛ VI
ЗАДЪЛЖЕНИЯ И ОТГОВОРНОСТИ НА СЛУЖИТЕЛИТЕ**  **Чл. 17.** Служителите на Библиотеката са отговорни за стриктното спазване на правила за опазване на работните места, библиотечните материали и техника.
**Чл. 18.** Служителите в Библиотеката са длъжни да предоставят качествени библиотечно-информационни услуги.
**Чл. 19.** Служителите на пропуска в Библиотеката са длъжни:
1. да посрещат вежливо и да упътват всички абонати и посетители;
2. да изискват и да издават абонаментна карта на всички , които влизат в Библиотеката
3. да извършват точна и прецизна регистрация на абонатите и да поддържат съответната документация;
4. да запознават новите абонати с реда за ползване на библиотечните материали и услугите в библиотеката,  с правата и задълженията им;
7. да поддържат реда на библиотечните материали, работните места и техниката и да спазват стриктно установения режим за ползване и съхранение.**РАЗДЕЛ VII**
**ПОЛЗВАНЕ НА ПОТРЕБИТЕЛСКИТЕ КОМПЮТРИ В БИБЛИОТЕКАТА**  **Чл. 20.** Потребителските компютри в Библиотеката се ползват само за образователни и научни цели.
(1) Право на ползване на потребителските компютри и интернет има всеки абонат:
(2) Не се позволява изтеглянето на софтуер, филми и музика
(3) Всички изтеглени файлове се изтриват в края на седмицата **АДМИНИСТРАТИВНИ И НАКАЗАТЕЛНИ РАЗПОРЕДБИ**   **Чл. 21.** Абонат, който предоставя абонаментната си карта на чужди лица ще бъде предупреден писмено и при продължаване на действието абонатът ще се лиши от право да ползва библиотеката. **Чл. 22.** Абонат, който с действията си руши библиотечния инвентар, държи се грубо и арогантно със служителите и не спазва разпоредбите на тези правила се търси административна отговорност и се лишава от правото да ползва библиотеката.
**Чл. 23.** За кражба на библиотечни материали и техника се търси административна отговорност и абонатът се лишава от право да ползва библиотеката.